MCS ไม่รู้สาเหตุหุ้นร่วงหนัก ยันผลงาน Q3 ตามเป้า-ตุนงานในมือเพียบ!
MCS ไม่รู้สาเหตุหุ้นร่วงหนัก ยันผลงาน Q3 ตามเป้า-ตุนงานในมือเพียบ!
MCS ไม่รู้สาเหตุหุ้นร่วงหนัก ยันผลงาน Q3 ตามเป้า-ตุนงานในมือเพียบ!
21 ต.ค. 2563

บริษัท เอ็ม.ซี.เอส.สตีล จำกัด (มหาชน) หรือ MCS แจ้งว่า ตามที่ผู้ถือหุ้นของบริษัท ได้โทรเข้ามาสอบถามเกี่ยวกับสาเหตุที่ราคาหุ้นของบริษัทลดลงอย่างมากในช่วงเวลาสั้นๆ ดังกล่าว ทางบริษัทไม่สามารถควบคุมการซื้อขายหุ้นใดๆ ของผู้ถือหุ้นได้ ซึ่งเป็นกลไกการซื้อขายในตลาดหลักทรัพย์ และบริษัทฯไม่ทราบว่าเหตุใดจำนวนการซื้อขายดังกล่าวจึงเกิดขึ้นในช่วงเวลาสั้นๆ
อย่างไรก็ตาม บริษัทแจ้งว่าสำหรับการผลการดำเนินการในไตรมาส 3 ที่กำลังจะประกาศให้ผู้ถือหุ้นทราบ ยังคงเป็นที่น่าพอใจตามที่ทางบริษัทได้คาดหมายเอาไว้และรายงานไปแล้วก่อนหน้านี้ ซึ่งหมายรวมถึงผลประกอบการทั้งปีนี้ของบริษัทและยังต่อเนื่องไปในปี 64 ด้วย
ทั้งนี้ ในส่วนการเจรจาโครงการใหม่ๆยังคงมีต่อเนื่อง คาดว่าจะสรุปได้ภายในไม่กี่เดือนข้างหน้า โดยบริษัทมีโครงการจำนวนมากอยู่ในมือ(ทั้ง 3 โรงงานที่ประเทศไทย ประเทศจีน และประเทศญี่ปุ่น) โดยโรงงานทั้งหมดจะมีงานเพียงพอจนถึงปี 66
ขณะนี้ทางบริษัทขอแจ้งให้ทราบอีกครั้งว่าทางบริษัทไม่มีการเปลี่ยนแปลงใดๆ ตั้งแต่รายงานล่าสุดของบริษัทที่ได้แจ้งต่อผู้ถือหุ้นไป